Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 325

2. A szakmai vizsga részei: Írásbeli vizsga (180 perc): Az adott szakterületen legjellemzőbb alapfokú ügyviteli, nyilvántartási, számviteli feladatok megoldásából áll. Ezen feladatok megoldásához hatékonyan fel tudja használni a számítástechnikai eszközöket, szoftvereket: — beruházások tervezése, szervezése és megvalósítása, — beruházások számviteli ismeretei, jogi ismeretek, — beruházások gazdaságossági számításai. A vizsgázó tudja alkalmazni: — a beruházással kapcsolatos tervezési-szervezési összefüggéseket, — számviteli kötelezettségeket, — jogi előírásokat, — a beruházások költségeinek összefüggéseit, gazdasági számításait, — a beruházások finanszírozási költségformáit. Szóbeli vizsga: A vizsgatételek megkövetelik a képzés során szerzett ismeretanyag komplex módon történő kifejtését. A vizsga témakörei: — beruházások tervezése, szervezése, lebonyolítása, — számviteli ismeretek, — jogi ismeretek, — beruházások gazdasági számítási ismeretek. A vizsgázó ismerje: — a beruházásra, fejlesztésre vonatkozó előírásokat, követelményeket, — beruházási döntések gazdaságossági számításait, — beruházások finanszírozási forrásait, — beruházások eredményszámolásának módszereit, — számviteli alapfogalmakat, számviteli bizonylati formákat, könyvvezetési formákat, beszámolási kötelezettségeket, — idevonatkozó jogi előírásokat, — beruházások költségeinek elemzési ismereteit. A szóbeli vizsgán meg kell győződni arról, hogy a vizsgázók elsajátították-e a szaktantárgyak anyagát, s azok alkalmazhatóságát illetően megfelelő gyakorlati készséggel rendelkeznek. A szakképesítő vizsga alól felmentés nem adható. V. Egyéb

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes